લેખક-નિર્દેશક શાદ અલીએ ફિલ્મના ફર્સ્ટ હાફમાં સંદીપની હૉકી પ્લેયર બનવાની વાર્તા દેખાડી છે, જોકે, આમાં તેમણે કસબાના નાની-નાની મૉમેન્ટ્સ અને લીડ પેરના રોમાન્સ જોડીને વાર્તા કંટાળાજનક બનવા દીધી નથી. ઈન્ટરવલ પહેલા વાર્તા સીરિયસ વળાંક લે છે, જે તમને ભાવુક કરી દેશે. ‘ઉડતા પંજાબ’માં દિલજીતની એક્ટિંગને વખાણવામાં આવી હતી પણ ‘સૂરમા’માં તેણે જે અભિનય કર્યો છે તે શાનદાર છે. તે પોતાના પાત્રના દરેક ભાવ અને મૉમેન્ટને જીવંત રાખે છે. ફિલ્મમાં તેની હૉકીની સ્કિલ્સ પણ પ્રશંસનીય છે, પણ જે રીતે તેણે પાત્રને સમજ્યું અને ભજવ્યું તે દિલ જીતી લે છે.